চাঁদপুর কমিউটার
চাঁদপুর কমিউটার (ট্রেন নংঃ ৮১/৮২/৮৩/৮৪) বাংলাদেশ রেলওয়ে কর্তৃক পরিচালিত বাংলাদেশের একটি কমিউটার ট্রেন। এটি চাঁদপুরের চাঁদপুর রেলওয়ে স্টেশন ও কুমিল্লার লাকসাম জংশন রেলওয়ে স্টেশনের মধ্যে চলাচল করে। ট্রেনটি ২০১৩ সালের ১৩ই সেপ্টেম্বর উদ্বোধন করা হয় এবং একই মাসের ১৬ তারিখ থেকে ট্রেনটি চলাচল করা শুরু করে। প্রথমে এটি চাঁদপুর থেকে কুমিল্লা পর্যন্ত চললেও পরে তা লাকসামে নিয়ে আসা হয়। ট্রেনটি যান্ত্রিক ত্রুটি ও করোনাভাইরাস মহামারীর কারণে বেশ কয়েকবার বন্ধ করা হয়। তারপর থেকে বন্ধ আছে।